آذربايجان «د.ت.ك.» و اونون صدري يئميليانووا هله قضادان چوخ - چوخ قاباق بللي اولان بوتون بو معلوماتلارا باخماياراق، سوروجو ملكييان ژئنئرال غولام يحيانين ماشينيني سورمكده دوام ائديردي. اونا حتتا پيشه وريني ده گزديرمه يي ائعتيبار ائتميشديلر، داها دوغروسو تاپشيرميشديلار. كاراكتريكدير كي، آخيرده پيشه ورينين  هلاك اولماسينين تفرروعاتيندان خبردار اولان بوتون شخصلر باغيروف و يئميليانف طرفيندن تضييقه معروض قالديلار. سركيسوف «د.ت.ك.» اورگانلاريندان قووولدو. ايندي حامام موديري ايشله يير. من «د.ت.ك.» اورگانلاريندان قووولدوم. حاضيردا آوتو مكتبينين مديرييه م. فرجوف نخجيواندا صدر ايدي، شؤعبه موديري وظيفه سينه انديريلدي. عكسينه كاتيبلييين رييسي نوري قولييئفي، قضادان سونرا صدر موعاويني قويدولار. او واختكي داخيلي ايشلر ناظيري تئيمور ياقوبوفون دا حركتلري شوبهه دوغورور. او ندنسه، همين واخت كيروف آباددا ايدي. درحال يئولاغا  گلدي. آنجاق ندنسه خسته خانايا گئديب، پيشه ورييه باش چكمه يي لازيم بيلمه دي. گؤرونور، او، بو گؤروشدن قورخموش. او، پيشه وري اوزه رينده آپاريلان جراحييه عملينين نتيجه سيني گؤزله مه دن چيخيب گئتدي. هم ده ندنسه منه و «د.اي.ن.» و رايون شؤعبه سينين موديرينه خبردارليق ائتدي كي، هئچ كيم پيشه ورينين هلاك اولماسيندان خبر توتماماليدير. آنجاق 3-2 گون سونرا ايران رادييوسو بو خبري يايدي. اوللر يئميليانوفون منه موناسيبتي چوخ ياخشي ايدي. او حتتا مني ناظيرلييين 4ـ نجو شؤعبه سينه مودير قويماغين واختي چاتديغيني دا سؤيله ميشدي.  آنجاق قضادان سونرا اونون موناسيبتي كسگين شكيلده دييشدي. يئمليانوف يئولاغا گلنده من اوندان سوروشدوم كي، پيشه ورينين هلاك اولما سببلريني آ راشديران ايستينطاقين نتيجه لري نئجه دير؟ يئميليانوف چوخ آجيقلاندي و دئدي: «رئسپوبليكانين صاحيبي كيمدير؟ من و باغيروف، يا سن؟» صؤحبت اثناسيندا بيلديرديم كي، نوماينده لريميزين ايرانداكي فعالييتلرينين دوزگون اولماماسي، اورداكي اينقلابي 20 ايل لنگيتدي. بو يئميليانوفو داها دا آجيقلانديردي...